रथयात्रा एक ऐसा पर्व है जिसमें भगवान जगन्नाथ चलकर जनता के बीच आते हैं और उनके सुख दुख में सहभागी होते हैं. सब मनिसा मोर परजा(सब मनुष्य मेरी प्रजा है), ये उनके उद्गार है. भगवान जगन्नाथ तो पुरुषोत्तम हैं. उनमें श्रीराम, श्रीकृष्ण, बुद्ध, महायान का शून्य और अद्वैत का ब्रह्म समाहित है. उनके अनेक नाम है, वे पतित पावन हैं. रथयात्रा में सबसे आगे ताल ध्वज पर श्री बलराम, उसके पीछे पद्म ध्वज रथ पर माता सुभद्रा व सुदर्शन रथचक्र और अन्त में गरुड़ ध्वज पर या नन्दीघोष नाम के रथ पर श्री जगन्नाथ जी सबसे पीछे चलते हैं.